Lav et referat af nedenstående tekst:

Tekst:
På Lindholm Plejecenter i Nørresundby er velfærdsteknologien rykket ind hos nogle af borgerne. Robotten TIM (Total Intellegent Medicinhåndtering) står for medicindosering og udlevering. Det betyder, at plejepersonalet slipper for den tidskrævende, analoge måde at gøre det på. - Jeg siger, at man skal tage det som en ekstra kollega. Den kollega, jeg har ikke har, men som kan frigive noget tid til mig, for at jeg kan lave nogle andre opgaver, siger Dorte Sand, der er social- og sundhedsassistent hos Kvalitets- og Innovationsenheden hos Aalborg Kommune. Kan man så være nervøs for, om der lige pludselig kommer noget velfærdsteknologi, der ender med at overhale den menneskelige pleje? - Det skal vi aldrig være bange for. Vi skal aldrig nogensinde være bange for, at der bliver for mange hænder, for det er netop dét, der er problemet – at vi ikke har hænder nok, siger Dorte Sand. Kæledyrsrobot med kunstig intelligens Også på dagtilbuddet Væksthuset i Vodskov er ALMA – et robotkæledyr med kunstig intelligens - flyttet midlertidigt ind. Som et forsøg skal hun prøve at skabe en anden kontakt til beboere med eksempelvis autisme, end det almindelige personale kan. - Det er en meget sød og nuttet robot, som kan være et arbejdsredskab, og som kan hjælpe pædagogerne til at arbejde ind i kerneopgaven, siger Lajla Holtebo Gregersen, der er udviklingskonsulent hos Job og Velfærd i Aalborg Kommune. To milliarder kroner til teknologi Regeringen præsenterede mandag morgen en ny digitaliseringsstrategi med 61 initiativer, der skal fremme brugen af netop teknologiske løsninger i Danmark. En af visionerne er “mere tid til kerneopgaven gennem øget brug af teknologi,” og ifølge regeringen kan det frigive hvad der svarer til 10.000 årsværk i det offentlige over ti år. Regeringen sætter samlet set to milliarder kroner af til strategien. - Hvis du er ansat i den offentlige sektor, så vil det her være med til, at du får bedre mulighed for at udføre dit arbejde, uden at skulle bruge ligeså meget tid på bureaukrati, siger finansminister Nicolai Wammen (S) Robotter med kunstig intelligens er noget, vi skal vænne os til på fremtidens sundheds- og ældreområde, lyder det fra en ekspert. - Med et sundhedsvæsen og en specialsektor, som mangler hænder, som har en travl hverdag og komplekse beboere, der er det også vigtigt, at vi tænker nyt, siger Birthe Dinesen, der er professor i velfærdsteknologi ved Aalborg Universitet. Du kan læse mere om regeringens digitaliseringsstrategi her .

Referat:
Ny velfærdsteknologi kan være med til at løse udfordringen med mangel på arbejdskraft på sundheds- og ældreområdet.